b'\n_START_ARTICLE_\nTerme Dobrna\n_START_SECTION_\nGeografija\n_START_PARAGRAPH_\nTerme Dobrna le\xc5\xbeijo na nadmorski vi\xc5\xa1ini 375 mnm, nad naseljem, ki le\xc5\xbei ni\xc5\xbeje v dolini. S treh strani so obdane z gozdnimi gri\xc4\x8di. Na severni strani pa je pobo\xc4\x8dje Pa\xc5\xa1kega Kozjaka, ki dose\xc5\xbee z najvi\xc5\xa1jim vrhom Basali\xc5\xa1\xc4\x8de 1272 mnm. Podnebje je podalpsko, srednja julijska temperatura je 18,6\xc2\xbaC. Vetrovi pihajo poredko, tudi megleni dnevi so izjema.\n_START_SECTION_\nZgodovina\n_START_PARAGRAPH_\nDobrno so vrjetno naselili in poznali zdravilno mo\xc4\x8d njenega vodnega izvira \xc5\xbee Kelti in Rimljani. Najdeni so bili keltski kovanci in rimski nagrobnik, ki je sedaj vzidan v steno kapelice v Zavrhu. Kraj se prvi\xc4\x8d omenja 1403, zdravili\xc5\xa1\xc4\x8de 1582, prva zdravili\xc5\xa1ka stavba pa je bila postavljena 1624.\n_START_SECTION_\nNaravno zdravilno sredstvo\n_START_PARAGRAPH_\nTerme Dobrna so akvaterme z lastnostmi rahlo zmernoalkalnih voda.Glavni topli\xc5\xa1ki vrelec ima temperaturo 36,5\xc2\xa0\xc2\xb0C, z veliko ogljikovega dioksida, je neznatno radioaktiven, pa tudi alge (alga Hapalsiphon) mu dajejo posebno vrednost. Ob njem obstoji \xc5\xa1e vrelec hladne, \xc5\xbeelezove vode s temperaturo 11\xc2\xa0\xc2\xb0C. K naravnim terapevti\xc4\x8dnim sredstvom se lahko dodajo \xc5\xa1e organski in anorganski peloidi (\xc5\xa1ota, bentonit).\n_START_SECTION_\nIndikacije\n_START_PARAGRAPH_\nV Termah Dobrna zdravijo ginekolo\xc5\xa1ka obolenja (hormonalne motnje, klimakteri\xc4\x8dne te\xc5\xbeave, sterilnost), revmatske bolezni, rehabilitacija lokomotorne sestave, nevrolo\xc5\xa1ke bolezni, nevroze, periferne angioparije, \xc5\xa1portne po\xc5\xa1kodbe in drugo.\n_START_SECTION_\nKontraindikacije\n_START_PARAGRAPH_\nPosebnih kontraindikacij ni, veljajo splo\xc5\xa1ne kontraindikacije za topli\xc5\xa1ko zdravljenje.\n_START_SECTION_\nZdravljenje\n_START_PARAGRAPH_\nZdravilno vodo uporabljajo kot kopeli (bazeni, ali posamezne kopeli) in pa pijejo jo tudi. Peloide uporabljajo za obloge. Poleg tega pa izvajajo \xc5\xa1e vse vrste masa\xc5\xbe, elektroterapijo, termoterapijo, trakcijo, vakumsko terapijo lasersko terapijo. Terapije izvajajo v sodobnih medicinskih objektih, s strokovnimi zdravniki (fiziatri, internisti, ginekologi, nevrologi) in drugim strokovnim osebjem.\n_START_SECTION_\nNastanitev\n_START_PARAGRAPH_\nV sestavu term so hoteli: \xc2\xbbHotel VITA\xc2\xab, \xc2\xbbHotel Vila HIGIEA\xc2\xab, \xc2\xbbHotel PARK\xc2\xab\xc2\xa0in \xc2\xbbZdravili\xc5\xa1ki dom 1624\xc2\xab. Poleg nastanitve v hotelih, pa je v kraju mo\xc5\xbena \xc5\xa1e nastanitev v privatnih sobah.\n_START_SECTION_\nRekreacija\n_START_PARAGRAPH_\nBazeni s termalno vodo, savna, trim kabinet, avtomatsko keglji\xc5\xa1\xc4\x8de, tenis, namizni tenis, kolesarjenje, pohodni\xc5\xa1tvo in drugo.'